วันนี้มีโอกาสได้ไปพักผ่อนหย่อนใจที่จ.ระยอง หาอาหารทะเลหร่อยๆทานกับเพื่อนๆ ซักหน่อย..และแล้วเราก็มาแวะที่แกลง ที่มีร้านอาหารทะเลติดๆ กัน ร้านเยอะแยะนี้อยู่ติดริมทะเลเลย (เสียดายไม่ได้ถ่ายรูปทะเลเลยอ่า มัวแต่ถ่ายรูปอาหาร T_T) คือร้านเยอะมาก จนเลือกไม่ถูกกันเลยทีเดียว และพวกเราก็สุ่มกันเลยค่ะ ว่าจะเอาร้านไหน..สรุปมาหยุดที่ร้าน "แอน ซีฟู้ด" ดูของเยอะกว่าร้านอื่น ดูของอลังการนิสนุง!!!เลยเอาวะ ร้านนี้แล่ะ!!!พวกเราก็เลือกนั่งโต๊ะริมๆ อยากจะบอกบรรยากาศดีมาก ลมเย็น ลมแรงตลอดๆ นั่งทานอาหารฟังเสียงคลื่น มันชิลอย่างบอกไม่ถูก ฟินมาก!!พูดเลย..กับบรรยากาศแบบนี้ ไม่อยากกลับมาทำงานเลยทีเดียว!!!และสำหรับเมนูวันนี้ก็จัดมาหลายอย่างอยู่ค่ะ เช่น
-ข้าวผัดปู+กุ้ง จานใหญ่ ข้าวผัดเค้าออกแฉะๆ หน่อย แต่รสชาติก็พอได้อยู่ค่ะ ทานไป 2-3 จานได้ (อาจเพราะแอบหิวด้วย..อิอิ)
-กั้งทอดกระเทียม จานนี้ 900.- (ราคาตามน้ำหนักค่ะ) คือกั้งตัวใหญ่พอประมาณทอดกระเทียมมาแบบหอมมาก กระเทียมเจียวกรอบๆ และให้กระเทียมเยอะดีด้วยค่ะ ชอบค่ะเมนูนี้
-ปลากระพงทอดน้ำปลา เสริฟมาพร้อมน้ำจิ้มมะม่วง เนื้อปลาพอฟินได้อยู่ กรอบนอกนุ่มใน แต่น้ำจิ้มมะม่วง อันนี้ไม่ฟินอย่างแรงเพราะมันไม่ออกหวาน เปรี้ยวเหมือนเจ้าอื่น มันออกเค็มอย่างเดียวเลยค่ะ โดยส่วนตัวไม่ชอบน้ำจิ้มแบบนี้ค่ะ
-หอยนางรมทรงเครื่อง ไซส์ใหญ่ (มี 2 ไซส์ค่ะ เล็กกับใหญ่) ซึ่งเสริฟมาแบบสดๆตัวบึ้มมาก สั่งมา 5 ตัว 2 ชุด (ทางร้านเค้าก็จะมีแบบคละกันมาค่ะ อาจมีตัวไม่ใหญ่มากบ้างด้วยงี้!!)ตกตัวละ 60.- ก็ใช้ได้อยู่ค่ะ!!เมนูนี้เสริฟมาพร้อมเครื่องเคียงด้วยอย่างเช่น หอมเจียว, น้ำพริกเผา, ผัก, น้ำจิ้มซีฟู้ด ทานควบคู่กันชอบตรงหอยสดๆ ตัวบิ้กๆ นี่แล่ะมันหวานดีค่ะ แต่รสชาติน้ำจิ้มซีฟู้ดเค้าไม่ฟินเลยอะ ไม่กลมกล่อม จืดๆเค็มๆ ไงมะรู้ค่ะ เลยต้องขอมะนาวมาบีบเพิ่มค่ะ ก็ใช้ได้ขึ้นมาหน่อยค่ะ
-ปลาหมึกผัดไข่เค็ม ปลาหมึกก็สดดี รสชาติออกเค็มไปหน่อย แต่ทานคู่กับข้าว ก็พอได้ค่ะ
-หอยตลับผัด หอยเยอะใช้ได้ค่ะ น้ำผัดออกเค็ม แต่เอามาคลุกกะข้าว ก็ใช้ได้ค่ะ
สรุปเลย!!!ร้านนี้อาหารสดดี บรรยากาศริมทะเล เริ่ด ราคาอาหารไม่แพงมากค่ะตกหัวละ 500.- แต่รสชาติน้ำจิ้มซีฟู้ดไม่ค่อยฟิน และอาหารจะเน้นเค็มไปซักหน่อยค่ะ  ถ้าลดเค็ม และเน้นรสน้ำจิ้มให้เด็ดกว่านี้จะเริ่ดมากคร้า!!!
